मैं अपने बेटे से परेशान हूं...। 60 हजार रुपए किराया मिलता है और 60 रुपए भी मुझे नहीं देता है...। हम पति-पत्नी कभी रिश्तेदारों का दिया खाना खा लेते हैं तो कभी रो कर रात बिता लेते हैं...। अपने ही घर में बेगाने हो कर रह गए हैं हम...। अधिकारियों के पास भी हम लोग गए मगर हुआ कुछ नहीं...। अब किसके पास जाएं, नहीं सूझ रहा है। लोग कह रहे कि अदालत के पास जाओ पर उसके लिए भी रास्ता तो मालूम होना चाहिए । इतना कहते - कहते पटना सिटी के जयप्रकाश जी का गला रुंध गया।